CELEX: 32012R0760
Language: da
Date: 2012-08-21 00:00:00
Title: Kommissionens gennemførelsesforordning (EU) nr. 760/2012 af 21. august 2012 om ændring af forordning (EF) nr. 595/2004 for så vidt angår intensiteten af den kontrol, som medlemsstaterne udfører inden for rammerne af mælkekvoteordningen

22.8.2012   
            
            
               DA
            
            
               Den Europæiske Unions Tidende
            
            
               L 226/1
            
         KOMMISSIONENS GENNEMFØRELSESFORORDNING (EU) Nr. 760/2012
   af 21. august 2012
   om ændring af forordning (EF) nr. 595/2004 for så vidt angår intensiteten af den kontrol, som medlemsstaterne udfører inden for rammerne af mælkekvoteordningen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 85 sammenholdt med artikel 4, og
   ud fra følgende betragtninger:
   
               (1)
            
            
               Artikel 22 i Kommissionens forordning (EF) nr. 595/2004 af 30. marts 2004 om gennemførelsesbestemmelser til Rådets forordning (EF) nr. 1788/2003 om en afgift på mælk og mejeriprodukter (2) fastsætter intensiteten af de kontroller af mælk leveret under kvoteordningen, der skal udføres af medlemsstaterne. Hvis de samlede justerede leverancer har udgjort mindre end 95 % af leverancernes andel af den nationale kvote i hver af de tre foregående 12-månedersperioder, kan kontrolintensiteten af leverancerne nedsættes fra 2 % til 1 % af producenterne og fra 40 % til 20 % af den anmeldte mængde mælk efter justering.
            
         
               (2)
            
            
               Den administrative kompleksitet af disse kontroller er forholdsvis høj og bør forenkles.
            
         
               (3)
            
            
               Medlemsstaterne har efterhånden mange års erfaring med disse kontroller og anvender en almindelig kontrolplan på grundlag af en risikoanalyse.
            
         
               (4)
            
            
               Resultatet af de revisioner, som Kommissionen har foretaget i medlemsstaterne, viser, at der næsten i alle tilfælde ikke var behov for korrektioner.
            
         
               (5)
            
            
               I overensstemmelse med bilag IX til forordning (EF) nr. 1234/2007 ender mælkekvoteordningen i 2015.
            
         
               (6)
            
            
               Det er derfor hensigtsmæssigt at fastsætte kontrolintensiteten af leverancer for alle medlemsstater til 1 % af producenterne og 20 % af den anmeldte leverede mængde mælk efter justering og kun at fordoble antallet af kontroller i tilfælde af signifikante uregelmæssigheder eller uoverensstemmelser.
            
         
               (7)
            
            
               Forordning (EF) nr. 595/2004 bør derfor ændres i overensstemmelse hermed.
            
         
               (8)
            
            
               Eftersom de foreslåede ændringer har til formål at sænke kontrolintensiteten og dermed lette medlemsstaternes administrative byrde, bør de finde anvendelse i forbindelse med den aktuelle 12-månedersperiode, som startede den 1. april 2012. Nærværende forordning skal derfor anvendes fra og med den dato.
            
         
               (9)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EF) nr. 595/2004 foretages følgende ændringer:
   
               1)
            
            
               Artikel 19, stk. 3, affattes således:
               »3.   Kontrollen betragtes som afsluttet, når der foreligger en kontrolrapport.
               Alle kontrolrapporter skal være afsluttet senest 18 måneder efter udgangen af den pågældende 12-månedersperiode.
               Hvis kontrollen i artikel 20 kombineres med anden kontrol, skal fristerne for den anden kontrol og udarbejdelsen af de respektive kontrolrapporter dog overholdes.«
            
         
               2)
            
            
               I artikel 22 foretages følgende ændringer:
               
                           a)
                        
                        
                           Stk. 1 affattes således:
                           »1.   Den kontrol, der er nævnt i artikel 21, stk. 1, skal mindst omfatte:
                           
                                       a)
                                    
                                    
                                       1 % af producenterne for hver 12-månedersperiode
                                    
                                 
                                       b)
                                    
                                    
                                       20 % af den anmeldte mængde mælk efter justering for den pågældende periode og
                                    
                                 
                                       c)
                                    
                                    
                                       et repræsentativt udsnit af mælketransporterne fra udvalgte producenter til udvalgte opkøbere.
                                    
                                 Transportkontrollen i litra c) skal især foretages ved indvejningen på mejerierne.«
                        
                     
                           b)
                        
                        
                           Der tilføjes et nyt stk. 4:
                           »4.   Hvis der ved en kontrol konstateres signifikante uregelmæssigheder eller uoverensstemmelser i en region eller dele af en region, fordobler de kompetente myndigheder antallet af kontroller i den relevante 12-månedersperiode og den følgende 12-månedersperiode i denne region eller dele af denne region.«
                        
                     
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den finder anvendelse fra den 1. april 2012.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. august 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 94 af 31.3.2004, s. 22.